**Contract de furnizare produse**

 **nr. /**

***Preambul***

În temeiul Legii nr. 98/2016 privind achiziţiile publice, cu modificările și completările ulterioare, și H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, cu modificările și completările ulterioare, coroborat cu prevederile art. 1766-1771 din noul Cod civil, s-a încheiat prezentul contract de furnizare, **între**

**Direcţia Generală de Asistența Socială și Protecţia Copilului Vrancea**, cu sediul în Focsani, judetul Vrancea, Str.8 Martie nr. 1, telefon/fax 0237/230789, 0237/230788, cod fiscal 17101530 , reprezentată prin **Director general – Nicolas Daniela**, în calitate de **ACHIZITOR,**

**şi**

 **………………………………S.R.L.,** cu sediul social în localitatea..........................., str.........................nr....,jud......................,telefon.........................., mail:...................................., având codul fiscal..........................înregistrat la Registrul Comerțului sub nr.J......../...../...., reprezentată prin **Administrator – ..................................**, în calitate de **FURNIZOR**

***Art.2. Definiţii***

2.1 - În prezentul contract, următoii termeni vor fi interpretaţi astfel:

* + - 1. ***achizitor şi furnizor*** – părțile contractante, aşa cum sunt acestea numite în prezentul contract;
			2. ***contract*** – reprezintă prezentul contract şi toate Anexele sale.
			3. ***contract de subcontractare*** – acordul încheiat *în scris* între *Contractant* și un terț ce dobândește calitatea de *Subcontractant*, în condițiile *Legii nr. 98/2016*, prin care *Contractantul* subcontractează *Subcontractantului* partea din *Contract* în conformitate cu prevederile *Contractului*, dacă este cazul;
			4. ***documentație de atribuire*** *–* documentul achiziției care cuprinde cerințele, criteriile, regulile şi alte informații necesare pentru a asigura operatorilor economici o informare completă, corectă şi explicită cu privire la cerințe sau elemente ale achiziției, obiectul contractului şi modul de desfășurare a procedurii de atribuire, inclusiv specificațiile tehnice ori documentul descriptiv, condițiile contractuale propuse, formatele de prezentare a documentelor de către candidați/ofertanți, informațiile privind obligațiile generale aplicabile;
			5. ***documentele Achizitorului*** – toate și fiecare dintre documentele necesare în mod direct sau implicit prin natura *Produselor* livrate care fac obiectul prezentului *Contract*, inclusiv piese scrise și/sau piese desenate, în format letric și/sau electronic, cum ar fi, dar fără a se limita, la: planuri, regulamente, specificații, planșe, desene, schițe, modele, manuale, programe și date informatice, calcule și rapoarte precum și orice documente tehnice, după caz, furnizate de *Achizitor* și necesare *Contractantului* în vederea realizării obiectului prezentului *Contract*;
			6. ***documentele Contractantului*** – toate datele, documentele, rapoartele incluse în cerințele *Achizitorului*, care sunt colectate și/sau pregătite de *Contractant* în legătură cu *Produsele* livrate și se află în custodia și grija *Contractantului* până la data preluării acestora de către *Achizitor* și care includ, dar fără a se limita, la: documente, certificate, avize și acorduri care trebuie pregătite sau obținute de *Contractant*, documente necesare pentru satisfacerea tuturor condițiilor impuse de aprobări, planuri, regulamente, specificații, planșe, desene, schițe, modele, manuale, programe și date informatice, software, calcule și rapoarte precum și orice documente tehnice, după caz, așa cum sunt acestea descrise în *Caietul de Sarcini*;
			7. ***furnizor***– entitatea care pune la dispoziția unui *Contractant* *Produse*, care fac obiectul prezentului *Contract*, dacă este cazul, și care nu are calitatea de *Subcontractant*;
			8. ***forţa majoră***– un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi respectiv îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunciativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
			9. ***grafic de livrare*** – documentul referitor la planificarea activităților care fac obiectul *Contractului*, cu precizarea termenelor și a *Punctelor de reper*, în forma acceptată de *Achizitor*, respectiv astfel cum este acesta inclus în *Propunerea Tehnică* și actualizat pe parcursul derulării prezentului *Contract;*

***j. modificarea contractului*** – orice schimbare prevăzută prin clauzele inițiale ale *Contractului* ca putând fi determinată și realizată ca fiind necesară pentru îndeplinirea obiectivului *Achizitorului*, astfel cum este acest obiectiv descris în *Caietul de Sarcini*, precum și orice schimbare constând în suplimentări sau renunțări cu privire la cantitatea *Produselor*, care fac obiectul prezentului Contract, cu respectarea regulilor și limitelor impuse prin *Lege.* În sensul prezentului *Contract*, *Modificarea Contractului* este asociată exclusiv unei modificări nesubstanțiale, astfel cum modificarea substanțială și modificarea nesubstanțială sunt stabilite prin *Lege*;

***k. preţul contractului*** – preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

***l. produse*** – echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;

***m. zi*** - zi calendaristică; ***an*** - 365 de zile.

***Art.3. Interpretare***

**3.1** În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

**3.2** Termenul „zi”sau „zile” sau orice referire la zile reprezintă zile calendaristice, dacă nu se specifică în mod diferit.

***Clauze obligatorii***

***Art.4. Obiectul principal al contractului***

4.1. Obiectul prezentului Contract îl reprezintă **achizitia de produse ”Pachete de produse pentru sprijinul material al beneficiarilor din \*2 centre din comunitățile jud. Vrancea”, LOT 2 – pentru 2 centre din comunitatile jud. Vrancea** în cadrul **Proiectului ,,ASIGUR Bacău și Vrancea (A**ria-de-**S**ervicii**-I**ntegrate**-G**uvernate**-**local-cu-**R**espect **Bacău și Vrancea)’’**, finanțat prin Program: Dezvoltare locală, reducerea sărăciei și creșterea incluziunii romilor finantat prin Granturile Norvegiene Operator de Program: **Fondul Român de Dezvoltare Socială, Cod proiect PN 4056, Contract de finatare nr.3 / 22.03.2021/N** /**Act adițional 3, inregistrat cu nr. 30153/51696/22.12.2023**

4.2 Furnizorul se obligă să furnizeze și să instaleze produsele pentru obiectivul de investițieconform propunerii tehnice și financiare întocmite în baza caietului de sarcini al achiziției, anexă la contract, în perioada convenită și în conformitate cu obligațiile asumate prin prezentul contract.

***Art.5. Preţul contractului***

5.1. Preţul convenit pentru îndeplinirea contractului, plătibil Furnizorului de către Achizitor, este de............................. **lei fara TVA,** la care se adaugă **TVA.**

5.2. Plata se va efectua în termen de maxim **30 de zile** calendaristice de la data înregistrării facturii de către Achizitor, însoțită de procesul-verbal de recepție sau alt document asemănător de recepție a produselor comandate. Factura va avea mentionat codul proiectului

5.3. Achizitorul se obligă să plătească prețul convenit în prezentul contract pentru obiectul furnizat.

5.4. Preţul contractului este ferm şi nu se actualizează.

5.5. Comenzile se vor efectua eșalonat în funcție de disponibilul alocat.

***Art.6.* *Durata contractului***

6.1 Durata prezentului contract incepe cu data semnarii lui de catre ambele parti, pana la data de………………….., termenul de livrare este de maxim **10 zile** de la data emiterii Notei de Comanda, respectiv, pana la stingerea tuturor obligatiilor care reies din contract dar nu mai tarziu de finalizarea perioadei de implementare a proiectului. Contractantul se obliga sa livreze produsele in baza comenzilor ferme emise de catre achizitor.

6.2. Prelungirea contractului de servicii se face prin acordul părților, printr-un act adițional semnat de ambele părți, la solicitarea scrisă a prestatorului sau achizitorului.

***Art.7 Executarea contractului***

7.1 Executarea contractului începe de la data semnării contractului de către ambele părți.

***Art.8.* *Documentele contractului***

8.1. Documentele prezentului contract sunt: propunerea tehnică și propunerea financiară.

8.2. Prestatorul va depune următoarele documente la semnarea contractului:

 **- Certificat constatator eliberat de ONRC**.

***Art.9.* *Obligaţiile principale ale furnizorului***

9.1. Furnizorul se obligă să intreprindă toate acțiunile pe care le consideră necesare în realizarea scopului prevăzut în obiectul contractului.

9.2. Furnizorul se obligă să furnizeze serviciile la standardele şi/sau performanţele prezentate în oferta tehnică și financiară, anexe la contract.

9.3. Furnizorul se obligă ca în cazul lipsei conformității produselor cu specificațiile tehnice și de calitate, să aducă produsele la conformitate, fără plată, prin înlocuire în termenul solicitat de achizitor și fără niciun inconvenient pentru achizitor. Noțiunea *fără plată*, prevăzută mai sus, se referă la toate costurile necesare aducerii produselor la conformitate, inclusiv costurile poștale, de transport, manipulare, expertizare, demontare, montare, manoperă, materiale utilizate și ambalare.

9.4 La notificarea achizitorului, furnizorul are obligația de a înlocui produsul, fără costuri suplimentare. Produsele care, în timpul perioadei de garanție, le înlocuiesc pe cele necorespunzătoare, beneficiază de o perioadă de garanție care curge de la data înlocuirii produsului.

***Art.10. Caracterul confidenţial al contractului***

10.1 O parte contractantă nu are dreptul, fără acordul scris al celeilalte părţi:

 a) de a face cunoscut contractul sau orice prevedere a acestuia unei terţe părţi, în afara acelor persoane implicate în îndeplinirea contractului;

 b) de a utiliza informaţiile şi documentele obţinute sau la care are acces în perioada de derulare a contractului în alt scop decât acela de a-şi îndeplini obligaţiile contractuale.

10.2 Dezvăluirea oricărei informaţii faţă de persoanele implicate în îndeplinirea contractului se va face confidenţial şi se va extinde numai asupra acelor informaţii necesare în vederea îndeplinirii contractului.

10.3 Părţile contractante vor fi exonerate de răspunderea pentru dezvăluirea de informaţii referitoare la contract dacă:

 a) informaţia era cunoscută părţii contractante înainte ca ea să fi fost primită de la cealaltă parte contractantă; sau

 b) informaţia a fost dezvăluită după ce a fost obţinut acordul scris al celeilalte părţi contractante pentru asemenea dezvăluire; sau

 c) partea contractantă a fost obligată în mod legal să dezvăluie informaţia.

***Art.11.* *Obligaţiile principale ale achizitorului***

11.1. Achizitorul se obligă să plătească prețul serviciilor către furnizor în termenul convenit de la emiterea facturii de către acesta. Plățile se efectuează în lei într-un cont al furnizorului, menționat în prezentul contract sau comunicat ulterior de către acesta, prin e-mail/fax sau comunicare scrisă, document ce va fi anexat prezentului contract.

11.2. Achizitorul se obligă să pună la dispoziţia furnizorului orice facilităţi şi/sau informaţii/documente/date pe care acesta le cere sau pe care le consideră necesare îndeplinirii contractului.

11.3. Achizitorul se obligă să recepţioneze produsele în termenul convenit.

11.4. Achizitorul se obligă să plătească către furnizor preţul convenit în prezentul contract pentru serviciile executate.

**Clauze contractuale specifice**

***Art. 12. Garantia de bunã execuție a contractului***

12.1. Executantul are obligatia de a constitui garantia de bunã executie a contractului, în condițiile legii, pentru întreaga perioadã de derulare a acestuia, în condițiile legii, în termen de 5 zile lucrãtoare de la data semnãrii contractului.

12.2. Garanția de bunã execuție a contractului trebuie sã fie irevocabilã.

12.3. Garanția de bunã execuție se constituie de cãtre executant în scopul asigurãrii achizitorului de îndeplinirea cantitativã, calitativã și în perioada convenitã a contractului.

12.4. Garanția astfel constituitã este destinatã acoperirii eventualelor prejudicii suferite de achizitor în executarea prezentului contract, sau în cazul rezilierii contractului din motive imputabile executantului, precum și în cazul prejudiciilor produse în executarea lucrãrilor prevãzute în prezentul contract din vina executantului, ori în alte situații prevãzute de lege. În cazul în care prejudiciul produs achizitorului este mai mare decât cuantumul garanției de bunã execuție, executantul este obligat sã-l despãgubeascã pe beneficiar integral și întocmai.

12.5. Neprezentarea garanției de bunã execuție în termenul prevãzut la al.(1) are drept efect neintrarea în vigoare a prezentului contract.

12.6. Cuantumul GBE a contractului reprezintă **5%** din prețul contractului fără TVA şi se va constitui fie:

 a) prin virament bancar sau printr-un instrument de garantare emis în condiţiile legii de o societate bancară sau de o societate de asigurări, care devine anexă la contract. Garanţia trebuie să fie irevocabilă. Instrumentul de garantare trebuie să prevadă că plata garanţiei se va executa necondiţionat, respectiv la prima cerere a achizitorului, pe baza declaraţiei acestuia cu privire la culpa persoanei garantate, fie

 b) prin retineri succesive din sumele datorate pentru facturi partiale, într-un cont de disponibil distinct deschis la Trezoria Statului si pus la dispozitia achizitorului. Suma initialã care se va depune de cãtre executant în contul de disponibil distinct, astfel deschis, nu trebuie sã fie mai micã de 0,5% din valoarea contractului fãrã TVA.

12.7. Achizitorul are obligatia de a emite Nota de comandã numai dupã ce a fost fãcutã dovada constituirii garanþiei de bunã executie.

12.8. Eliberarea/restituirea garanþiei de bunã execuție se va face astfel: în cel mult 14 zile de la data întocmirii procesului-verbal de recepþie a produselor care fac obiectul contractului de achizitie publicã/contractului subsecvent si/sau de la plata facturii finale, dacã Beneficiarul Contractului nu a ridicat pânã la acea datã pretenþii asupra ei.

12.9. Achizitorul are dreptul de a emite pretenþii asupra garanþiei de bunã executie în limita prejudiciului creat, dacã executantul nu îsi îndeplineste obligatiile asumate prin prezentul contract.

Anterior emiterii unei pretentii asupra garantiei de bunã executie, achizitorul are obligatia de a notifica acest lucru executantului, precizând totodatã obligatiile care nu au fost respectate.

12.10. Garanția produselor este distinctã de garanția de bunã execuție a contractului.

***Art.13. Sancţiuni pentru neîndeplinirea culpabilă a obligaţiilor***

13.1. În cazul în care, din vina sa exclusivă, prestatorul nu îşi îndeplineşte obligaţiile asumate prin contract, atunci achizitorul are dreptul de a deduce din preţul contractului, ca penalităţi, 0,1%/zi din pretul contractului, până la îndeplinirea efectivă a obligațiilor.

13.2. Nerespectarea obligaţiilor asumate prin prezentul contract de către una dintre părţi, în mod culpabil și repetat, dă dreptul părţii lezate de a considera contractul reziliat de drept și de a pretinde plata de daune-interese în condiţiile prevederilor art. 1535-1536 din Codul civil republicat, cu modificările şi completările ulterioare.

13.3. Nerespectarea obligațiilor asumate prin prezentul contract de către una dintre părți, în mod culpabil și repetat, dă dreptul părții lezate de a considera contractul de drept reziliat și de a pretinde plata de penalități de 0,1%/zi sau daune-interese în condițiile legii.

13.4. Achizitorul îşi rezervă dreptul de a denunţa unilateral contractul, printr-o notificare scrisă adresată prestatorului, fără nicio compensaţie, dacă acesta din urmă dă faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru furnizor.

13.5 În toate cazurile, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

***14. Alte responsabilităţi ale furnizorului***

14.1. Furnizorul are obligaţia de a furniza produsele prevăzute în contract cu profesionalismul şi promptitudinea cuvenite angajamentului asumat şi în conformitate cu devizul ofertat.

14.2. Furnizorul se obligă să supravegheze furnizarea produselor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

14.3. Furnizorul este pe deplin responsabil pentru prestarea serviciilor de montare și punere în funcțiune. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durată contractului.

14.4. Furnizorul are obligaţia de a furniza produsele menționate în prezentul contract**,** fără a modifica preţul contractului.

14.5. Furnizorul are obligaţia de a furniza produsele menționate în prezentul contract**,** cu garanția acestora aferentă în momentul predării pentru o perioadă de cel puțin 12 luni, dar nu mai puțin decât garanția acordată de producător, acolo unde este cazul.

***Art.15. Începere, finalizare, întârzieri, sistare***

15.2. În afara cazului în care achizitorul este de acord cu o prelungire a termenului de furnizare, orice întârziere în îndeplinirea contractului dă dreptul achizitorului de a solicita penalităţi furnizorului.

***Art.16. Amendamente***

16.1 Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care nu au putut fi prevăzute la data încheierii contractului.

***Art.17.*** ***Modificarea, încetarea si rezilierea Contractului***

17.1 - Modificarea prezentului Contract se poate face numai cu acordul scris al ambelor Parti sub forma unui act aditional.

17.2 - Neîndeplinirea sau îndeplinirea necorespunzãtoare a obligaþiilor contractuale de cãtre una din Pãrþi dã celeilalte Pãrþi dreptul de a rezilia Contractul si de a pretinde plata de daune-interese.

17.3 - Neîndeplinirea de cãtre Furnizor a obligaþiei privind realizarea în termenul prevãzut în Contract are ca efect rezilierea Contractului de plin drept, fãrã notificare sau alte formalitãti si fãrã intervenþia instanþelor judecãtoresti.

17.4 - În situaþia în care Furnizorul nu îndeplineste întocmai si la termen oricare dintre obligaþiile asumate prin Contract, cu excepþia situaþiei prevãzute la art. 17.3. de mai sus, si, notificat fiind în acest sens, nu remediazã încãlcarea în termen de 15 zile calendaristice, Achizitorul are dreptul de a rezilia unilateral Contractul. Rezilierea prevãzutã de acest articol intervine de la data prevãzutã în notificarea de reziliere emisã de cãtre Achizitor.

17.5 - Achizitorul își rezervã dreptul de a denunța unilateral Contractul cu notificarea prealabilã a Furnizorului în cel mult 15 zile de la apariția unor circumstanțe care nu au fost cunoscute Achizitorului la data încheierii Contractului și care conduc la modificarea clauzelor contractuale în așa mãsurã încât îndeplinirea obligațiilor asumate prin prezentul Contract ar fi contrarã interesului public.

17.6 - Rezilierea prezentului Contract nu va avea niciun efect asupra obligaþiilor deja scadente între Pãrti.

17.7 - Prezentul Contract înceteazã de plin drept în cazul încãlcãrii de cãtre Furnizor a prevederilor art. 17.1. din prezentul Contract.

17.8 - Contractul poate înceta în urmãtoarele cazuri:

a) pãrþile convin de comun acord încetarea Contractului;

b) la data expirãrii perioadei de valabilitate, dacã pãrþile nu au convenit în scris prelungirea lui.

17.9 - Prezentul contract înceteazã conform art. 1321, Cod civil, fãrã a mai fi necesarã intervenția unei instanțe judecãtorești, în cazul în care una dintre pãrți:

- nu își executã una dintre obligațiile contractuale referitoare la calitatea serviciilor, condiții și termene execuție, preț;

- cesionarea drepturilor și obligațiilor sale prevãzute de prezentul contract fãrã acordul celeilalte pãrți;

- își încalcã vreuna dintre obligațiile sale, dupã ce a fost avertizatã printr-o notificare scrisã, cã o nouã nerespectare a acestora va duce la rezilierea prezentului contract, sau în termen de 3 zile de la data primirii notificãrii prin care i s-a adus la cunostințã cã nu și-a executat sau a executat în mod necorespunzãtor oricare dintre obligațiile ce îi revin.

17.10 - Partea care invocã o cauzã de încetare a prevederilor prezentului contract o va notifica celeilalte pãrți cu cel puțin 5 zile înainte de data la care încetarea urmeazã sã-și producã efectele.

17.11 - Prevederile prezentului capitol nu înlãturã rãspunderea pãrții care în mod culpabil a cauzat încetarea contractului.

17.12 - Autoritatea contractantã își rezervã dreptul de a organiza o altã procedurã de achizitie în cazul în care prestatorul se aflã în imposibilitatea respectãrii clauzelor contractuale. În situația sus menționatã furnizorul are obligația de a notifica în scris autoritãții contractante despre aceasta cu cel puțin 5 zile înainte de data încetãrii contractului, cu prezentarea argumentelor avute în vedere.

***Art.18. Cesiunea***

18.1 Furnizorul are obligația de a nu transfera total sau parțial obligațiile sale asumate prin contract, fãrã sã obținã, în prealabil, acordul scris al achizitorului. Cesiunea nu va exonera executantul de nicio responsabilitate privind garanția sau orice alte obligații asumate prin contract. Conform dispozițiilor art.1315, Cod civil: ***,,(1) O parte poate să îşi substituie un terţ în raporturile născute dintr-un contract numai dacă prestaţiile nu au fost încă integral executate, iar cealaltă parte consimte la aceasta.”***

18.2.Dispozițiile art. 150-161 din H.G. nr. 395/2016 referitoare la subcontractare se aplică deopotrivă prezentului contract.

***Art.19. Forţa majoră și cazul fortuit***

19.1. Dacă legea nu prevede altfel sau părțile nu convin contrariul, răspunderea este înlăturată atunci când prejudiciul este cauzat de forța majoră sau de cazul fortuit.

19.2. Forța majoră este constatată de o autoritate competentă.

19.3. Forța majoră este orice eveniment extern, imprevizibil, absolut invincibil și inevitabil.

19.4. Cazul fortuit este un eveniment care nu poate fi prevăzut și nici impiedicat de către cel care ar fi fost chemat să răspundă dacă evenimentul nu s-ar fi produs.

19.5. Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și să ia măsuri care îi stau la dispoziție în vederea limitării consecințelor.

19.6. Dacă, potrivit legii, debitorul este exonerat de răspundere contractuală pentru caz fortuit, el este, de asemenea, exonerat și în caz de fortă majoră.

***Art.20. Soluţionarea litigiilor***

20.1. Achizitorul şi Furnizorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

20.2. Dacă după 15 de zile de la începerea acestor tratative neoficiale achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România de la sediul achizitorului.

***Art.21. Limba care guvernează contractul***

21.1. Limba care guvernează contractul este limba română.

21.2. Rapoartele şi alte documente solicitate se vor redacta în limba română.

***Art.22. Comunicări***

22.1. Orice comunicare între părţi, referitoare la îndeplinirea prezentului contract, trebuie să fie transmisă în scris şi înregistrată atât în momentul transmiterii, cât şi în momentul primirii.

22.2. Comunicările între părţi se pot face şi prin telefon/fax sau e-mail, cu condiţia confirmării în scris a primirii comunicării.

22.3. Prezentul contract, împreună cu anexele sale, reprezintă voinţa părţilor şi înlătură orice înţelegere verbală dintre acestea, anterior şi ulterior încheierii lui.

***Art.23. Legea aplicabilă contractului***

23.1 Contractul va fi interpretat conform legilor din România.

23.2 Prezentul contract reprezintă voința părților și înlătură orice altă înțelegere verbală dintre acestea anterioară sau ulterioară încheierii lui.

***Art. 24 Livrare, ambalare, etichetare, transpost și asigurarea transportului:***

24.1 Ofertantul se obligă să livreze produsele în termenul prevăzut în caietul de sarcini al achiziției. Nu vor fi livrate produse fără comandă.

Ofertantul se obligă să livreze materialele conform notei de comandă, respectând unitatea de măsură standard din caietul de sarcini. Produsele vor fi recepționate la unitatea la care vor fi livrate.

24.2 La livrare, produsele vor fi însoțite de:

* Aviz de însoțire a mărfii
* Certificat de calitate/garanție/declarație de conformitate, după caz
* Manual în limba română/instrucțiuni de utilizare în limba română, după caz.

Produsele vor avea eticheta tradusă în limba română. Toate produsele vor fi in termen de valabilitate .

24.3 Ambalare, expediere și transport

a. Transportul produselor cade în sarcina furnizorului.

b. Furnizorul are obligația de a ambala produsele pentru ca acestea să facă față, fără limitare, la manipularea dură pe timpul transportului, tranzitului și expunerii la temperaturi extreme, la soare și la precipitațiile care ar putea să apară în timpul transportului și depozitării în aer liber, în așa fel încât să ajungă în stare bună la destinația finală.

c. Toate materialele de ambalare a produselor, precum și cele necesare protecției coletelor rămân în proprietatea autorității contractante.

***Art. 25 Operațiuni cu titlu accesoriu***

**25.1 Instalare, punere în funcțiune, testare**

a. Furnizorul va asambla produsele la sediul centrului comunitar și va efectua orice altă configurație considerată necesară pentru a asigura funcționarea corectă a produselor.

b. Furnizorul trebuie să instaleze toate produsele în mod corespunzător, asigurând-se în același timp că spațiile unde s-a realizat instalarea rămân curate. După livrarea și instalarea produselor, Furnizorul va elimina toate deșeurile rezultate și va lua măsurile adecvate pentru a aduna toate ambalajele și eliminarea acestora de la locul de instalare.

c. Odată ce produsele sunt asamblate, Furnizorul va realiza conectarea la infrastructura existentă și apoi toate configurările/setările necesare pentru a pune produsele în funcțiune. Punerea în funcțiune include, de asemenea, toate ajustările și setările necesare pentru a asigura instalarea corespunzătoare, în ceea ce privește performanța și calitatea, cu toate configurațiile necesare pentru o funcționare optimă. Dupa instalare și punere în funcțiune, Furnizorul va efectua teste funcționale ale produsului.

d. Contractantul va efectua pe cheltuiala sa şi fără niciun fel de costuri din partea Autorității Contractante toate testele pentru a asigura funcționarea produsului la parametri agreați.

e. Contractantul va asigura instructajul personalului desemnat de Autoritatea Contractantă, conform Caietului de sarcini al achiziției.

**25.2 Mentenanța preventivă în perioada de garanție**

a. Mentenanța preventivă trebuie înțeleasă ca totalitatea operațiunilor de întreținere și reparație ale unui echipament/produs care se efectuează pe parcursul ciclului de viață al acestuia, la intervale regulate, cu scopul de a asigura funcționarea optimă a echipamentului/produsului, pentru a reduce riscurile de defectare și de deteriorare.

b. Furnizorul trebuie să efectueze mentenanța preventivă a produsului în perioada de garanție. Operațiunile care trebuie efectuate de Furnizor pentru fiecare intervenție include testare, operațiuni de întreţinere periodică, reglaje, reparaţii curente, revizii etc.

c. Furnizorul este responsabil pentru realizarea operațiunilor de mentenanță preventivă în conformitate cu cerințele stabilite de către producătorul echipamentului sau așa cum au fost agreate de părți conform contractului.

***Art. 26 Recepția produselor***

26.1 Recepția produselor se va efectua pe bază de proces-verbal semnat de Furnizor și Achizitor. Recepția produselor se va realiza în mai multe etape, în funcție de progresul contractului, respectiv:

* *Recepția cantitativă* se va realiza după livrarea produselor în cantitatea solicitată la locația indicata de Autoritatea Contractantă
* *Recepția calitativă* se va realiza după instalare, punere în funcțiune și testare a produselor și după ce, după caz, toate defectele au fost remediate.

26.2 Procesul-verbal de recepție calitativă va include unul din urmatoarele rezultate:

* Acceptat
* Acceptat cu observații minore
* Acceptat cu rezerve
* Refuzat.

***Art.27. Dispoziții finale***

27.1. Prezentul contract reprezintă voința părților și înlătură orice înțelegere verbală dintre părți anterioară sau ulterioară încheierii lui.

27.2. Orice modificare apărută în titulatură, forma de funcționare, cont bancar etc. va fi comunicată celeilalte părți în termen de 5 zile de la apariție.

27.3 Prezentul contract conține 11 pagini și a fost încheiat în **2 (doua) exemplare**, câte unul de fiecare parte.

|  |  |
| --- | --- |
|  ***ACHIZITOR*,** |  ***FURNIZOR*,** |
| DIRECȚIA GENERALĂ DE ASISTENȚĂ SOCIALĂ ȘI PROTECȚIA COPILULUI VRANCEA |  ……………………………….S.R.L.  |
| Director general, Daniela Nicolas  Sef S.F.C.P.B., Nicoleta Neagu Sef S.A.P.U.C., Nicoleta Vasile   Vizat CFP,   Vizat Juridic,   Responsabil proiect, Simona Ivanciu Responsabil financiar, Alina Petraru  Responsabil achizitii, Valentin Apostu   | Administrator,  |